《下第后作》
清代·时铭

七度金门策蹇驴，杏园消息竟何如。甘从东郭追商隐，不信《南华》是僻书。

失意事多心转淡，逢时技拙计全疏。曲江此日潜行处，怕遇春来下泽车。

作者简介：（1766—1827）江苏嘉定人，字佩西，号香雪。嘉庆十年进士，官山东齐东知县，道光初以催科被劾罢。受亏空问题影响不得归，卒于济南寓邸。通算学。有《笔算筹算图》、《扫落叶斋诗文稿》、《六壬录要》、《唐宋诗选》等。